
Το περιεχόμενο που δημιουργείται από AI ενδέχεται να είναι εσφαλμένο.]


Πρόσκληση επιλογής φοιτητών 
Δράση KA131 Erasmus+ Short term blended mobility
Call 2025-1-EL01-KA131-HED-000320553
Blended Intensive Programmes_ 2026-27

Κατά το ακαδημαϊκό έτος 2026-2027 στο πλαίσιο της δράσης Blended Intensive Programmes (BIP) του ERASMUS+ που συνδυάζει διαδικτυακή και σύντομη δια ζώσης δραστηριότητα (με φυσική παρουσία 5 - 30 ημέρες), θα πραγματοποιηθούν τρία προγράμματα BIP:
1. Physical Activity and Health Promotion: Contexts of Practice
2. Physical Activity, Exercise, Physical Fitness and Health Promotion - Evaluation and Monitoring
3. Physical Activity, Nutrition, Environment, and Public Health Promotion
υπό τον συντονισμό του Faculty of Sport του University of Porto (Portugal) και σε συνεργασία με Πανεπιστήμια άλλων Ευρωπαϊκών χωρών.

ΠΕΡΙΓΡΑΦΗ
Τα τρία προγράμματα θα πραγματοποιηθούν κατά το εαρινό εξάμηνο 2026-27 από 3 Μαΐου έως 25 Ιουνίου και θα περιλαμβάνουν εξ’ αποστάσεως διδασκαλία και 2 εβδομάδες δια ζώσης διδακτική δραστηριότητα η οποία θα πραγματοποιηθεί στην Πορτογαλία, στο Πανεπιστήμιο του Πόρτο από 14 έως 25 Ιουνίου 2027. Η γλώσσα των προγραμμάτων είναι τα αγγλικά.
Η επιλογή των συμμετεχόντων σε κάθε πρόγραμμα θα πραγματοποιηθεί από το Πανεπιστήμιο του Πόρτο, κατόπιν αίτησης από τους ενδιαφερόμενους φοιτητές στο αντίστοιχο πρόγραμμα.
Οι ενδιαφερόμενοι φοιτητές καλούνται να επιλέξουν το πρόγραμμα που τους ενδιαφέρει και να υποβάλουν την αίτησή τους μέσω του αντίστοιχου συνδέσμου:
1. Physical Activity and Health Promotion: Contexts of Practice
2. Physical Activity, Exercise, Physical Fitness and Health Promotion - Evaluation and Monitoring
3. Physical Activity, Nutrition, Environment, and Public Health Promotion

Οι συμμετέχοντες σε κάθε πρόγραμμα, εφόσον παρακολουθήσουν επιτυχώς τις δραστηριότητες και στις δυο φάσεις του προγράμματος θα λάβουν πιστωτικές μονάδες που αντιστοιχούν σε 6 ects.

Το πρόγραμμα απευθύνεται σε:
· Προπτυχιακούς φοιτητές του τμήματος
· Μεταπτυχιακούς φοιτητές του τμήματος
· Υποψήφιους διδάκτορες των οποίων το θέμα της διδακτορικής διατριβής είναι συναφές με το περιεχόμενο των BIP

ΒΑΣΙΚΕΣ ΠΡΟΫΠΟΘΕΣΕΙΣ ΓΙΑ ΤΗ ΛΗΨΗ ΤΗΣ ΕΠΙΧΟΡΗΓΗΣΗΣ ERASMUS+
· Ο συμμετέχων να είναι εγγεγραμμένος φοιτητής του ΕΚΠΑ (να διατηρεί τη φοιτητική του ιδιότητα ενεργή έως τη λήξη όλου του προγράμματος) και 
· Να μην λαμβάνει άλλη επιχορήγηση Erasmus+ για το διάστημα κατά το οποίο διεξάγεται η εκάστοτε εκπαιδευτική δραστηριότητα (πχ. επιχορήγηση για μακροχρόνια μετακίνηση Erasmus+ πρακτική, σπουδές, βραχυχρόνια κινητικότητα για υποψήφιους διδάκτορες κ.λ.π.)

ΔΗΛΩΣΗ ΕΝΔΙΑΦΕΡΟΝΤΟΣ ΚΑΙ ΔΙΑΔΙΚΑΣΙΑ ΕΠΙΛΟΓΗΣ
Παρακαλούνται οι ενδιαφερόμενοι/ες να υποβάλουν αίτηση στο αντίστοιχο πρόγραμμα, στον σύνδεσμο που θα βρουν στην ιστοσελίδα κάθε προγράμματος, μέχρι την Παρασκευή 29 Ιανουαρίου.
Παράλληλα, παρακαλούνται να ενημερώσουν τον υπεύθυνο για το πρόγραμμα Καθηγητή κ. Ανάργυρο Τουμπέκη (atoubekis@phed.uoa.gr) αποστέλλοντας συμπληρωμένη την δήλωση ενδιαφέροντος που θα βρουν στο τέλος της παρούσας πρόσκλησης.

Η αξιολόγηση των αιτήσεων και η επιλογή θα γίνει από το Πανεπιστήμιο του Πόρτο. Μετά την επιλογή των συμμετεχόντων από το Πανεπιστήμιο του Πόρτο, θα αναρτηθεί η λίστα των επιλεγμένων φοιτητών. Κατόπιν θα ακολουθήσει ενημέρωσή τους από το Τμήμα Ευρωπαϊκών και Διεθνών Σχέσεων -με αποστολή ηλεκτρονικού μηνύματος- για την περαιτέρω διαδικασία που πρέπει να ακολουθήσουν (υποβολή ηλεκτρονικής αίτησης και λοιπών δικαιολογητικών στο ΤΕΔΣ για τη συμμετοχή και την επιχορήγηση Erasmus+, υποβολή αίτησης στο πανεπιστήμιο υποδοχής, υπογραφή σύμβασης, κ.λ.π).

ΧΡΗΜΑΤΟΔΟΤΗΣΗ
Επιχορήγηση για ατομική υποστήριξη
Οι συμμετέχοντες/ουσες λαμβάνουν επιχορήγηση για την κάλυψη ατομικών δαπανών, όπως φαίνεται στον παρακάτω πίνακα:

	ΕΠΙΧΟΡΗΓΗΣΗ ΓΙΑ ΑΤΟΜΙΚΗ ΥΠΟΣΤΗΡΙΞΗ
(κινητικότητα με φυσική παρουσία)
	Ποσό επιχορήγησης:
	Ομάδες με λιγότερες ευκαιρίες:

	Έως την 14η ημέρα
	79 Ευρώ την ημέρα
	+ 100 Ευρώ για ολόκληρη
την περίοδο κινητικότητας

	Από την 15η έως την 30η ημέρα
	56 Ευρώ την ημέρα
	+ 150 Ευρώ για ολόκληρη
την περίοδο κινητικότητας



Λαμβάνουν επίσης κάλυψη ατομικών δαπανών για 2 επιπλέον ημέρες για τις ημέρες ταξιδίου (μία ημέρα μετακίνησης πριν τη δραστηριότητα και μία ημέρα μετακίνησης μετά τη δραστηριότητα), εκτός εάν κάποια ημέρα ταξιδίου συμπίπτει με την 1η ή την τελευταία ημέρα της εκπαιδευτικής δράσης οπότε δεν λαμβάνεται η επιπλέον επιχορήγηση ατομικών δαπανών για την ημέρα αυτή.

Επιχορήγηση για δαπάνες ταξιδίου
Οι συμμετέχοντες/ουσες λαμβάνουν επιπλέον χρηματοδότηση για την κάλυψη δαπανών ταξιδίου που υπολογίζεται βάσει της χιλιομετρικής απόστασης από τον τόπο του Ιδρύματος αποστολής προς τον τόπο διεξαγωγής της δραστηριότητας και σύμφωνα με τις τιμές ανά ζώνη km του ακόλουθου πίνακα.
Οι αποστάσεις υπολογίζονται με βάση τον υπολογιστή αποστάσεων που υποστηρίζεται από την Ευρωπαϊκή Επιτροπή.
https://erasmus-plus.ec.europa.eu/resources-and-tools/distance-calculator
	ΕΠΙΧΟΡΗΓΗΣΗ ΓΙΑ ΔΑΠΑΝΕΣ ΤΑΞΙΔΙΟΥ

	Αποστάσεις ταξιδίου
	Ποσό επιχορήγησης για περίπτωση συνήθους μετακίνησης
	Ποσό επιχορήγησης σε περίπτωση πράσινης μετακίνησης

	Μεταξύ 10 και 99 km:
	28 Ευρώ ανά συμμετέχοντα
	56 Ευρώ ανά συμμετέχοντα

	Μεταξύ 100 και 499 km:
	211 Ευρώ ανά συμμετέχοντα
	285 Ευρώ ανά συμμετέχοντα

	Μεταξύ 500 και 1999 km:
	309 Ευρώ ανά συμμετέχοντα
	417 Ευρώ ανά συμμετέχοντα

	Μεταξύ 2000 και 2999 km:
	395 Ευρώ ανά συμμετέχοντα
	535 Ευρώ ανά συμμετέχοντα

	Μεταξύ 3000 και 3999 km:
	580 Ευρώ ανά συμμετέχοντα
	785 Ευρώ ανά συμμετέχοντα

	Μεταξύ 4000 και 7999 km:
	1188 Ευρώ ανά συμμετέχοντα
	1188 Ευρώ ανά συμμετέχοντα

	8000 km ή περισσότερα:
	1735 Ευρώ ανά συμμετέχοντα
	1735 Ευρώ ανά συμμετέχοντα



Πράσινη μετακίνηση
Οι συμμετέχοντες/ουσες μπορούν να επιλέξουν πράσινη μετακίνηση (Green Travel).

Για να χαρακτηριστεί μία μετακίνηση ως «πράσινη» θα πρέπει να γίνει χρήση μέσου μεταφοράς με μειωμένο αποτύπωμα άνθρακα για την κάλυψη μεγαλύτερου του ήμισυ της χιλιομετρικής απόστασης μεταξύ του Ιδρύματος προέλευσης και του Ιδρύματος προορισμού.

Όσοι/όσες επιλέξουν πράσινη μετακίνηση, δύναται να λάβουν έως 6 ημέρες πρόσθετη επιχορήγηση ατομικής υποστήριξης, για την κάλυψη των ημερών ταξιδίου μετ’ επιστροφής.

Οι προερχόμενοι από ομάδες με λιγότερες ευκαιρίες, εάν επιλέξουν πράσινη μετακίνηση λαμβάνουν μεγαλύτερο ποσό για δαπάνες ταξιδίου από τους υπόλοιπους φοιτητές, όπως φαίνεται στον παραπάνω πίνακα.

Συμπληρωματική επιχορήγηση για φοιτητές/φοιτήτριες με λιγότερες ευκαιρίες
Με βάση οικονομικά και κοινωνικά κριτήρια
Οι φοιτητές από ομάδες με λιγότερες ευκαιρίες λαμβάνουν συμπληρωματική ενίσχυση πέραν της επιχορήγησης για την κάλυψη των ατομικών δαπανών και ταξιδίου. Το ύψος της ενίσχυσης αυτής αντιστοιχεί στο ποσό των 100 Ευρώ για δραστηριότητα κινητικότητας με φυσική παρουσία για διάστημα 5-14 ημερών και 150 Ευρώ για αντίστοιχη δραστηριότητα διάρκειας 15-30 ημερών. Για την ένταξή τους στην εν λόγω κατηγορία θα πρέπει να πληρούν ένα τουλάχιστον από τα κατωτέρω (1) και (2) κοινωνικά και οικονομικά κριτήρια:
Κριτήριο (1)
Ανήκουν σε μία τουλάχιστον από τις παρακάτω Κοινωνικές Ομάδες με Λιγότερες Ευκαιρίες και το κατά κεφαλήν εισόδημα να μην υπερβαίνει το ποσό των έξι χιλιάδων (6.000) Ευρώ για το πλέον πρόσφατο φορολογικό έτος:
i. Ο/Η φοιτητής/τρια είναι γονέας μονογονεϊκής οικογένειας. 
ii. Ο/Η φοιτητής/τρια είναι γονέας με τρία (3) τέκνα και άνω, εκ των οποίων τουλάχιστον ένα εξαρτώμενο μέλος. 
iii. Ο/Η φοιτητής/τρια είναι ορφανός από δύο γονείς, εφόσον δεν έχει υπερβεί το 25ο έτος της ηλικίας του. Ως ημερομηνία γέννησης θεωρείται η 31η Δεκεμβρίου του έτους γέννησης και ως ημερομηνία συμπλήρωσης του 25ου έτους, θεωρείται η 31η Δεκεμβρίου του έτους υποβολής της αίτησης. 
iv. Ο/Η φοιτητής/τρια είναι εξαρτώμενο μέλος γονέα με τρία τέκνα και άνω (εξαρτώμενα ή μη). 
v. Ο/Η φοιτητής/τρια είναι εξαρτώμενο μέλος μονογονεϊκής οικογένειας. 
vi. Ο/Η φοιτητής/τρια είναι εξαρτώμενο μέλος με γονέα ή γονείς ή/και ένα ή περισσότερα αδέλφια εξαρτώμενα μέλη, με ποσοστό αναπηρίας τουλάχιστον 67%. 
vii. Ο/Η φοιτητής/τρια έχει σύζυγο ή/και τέκνα-εξαρτώμενα μέλη με ποσοστό αναπηρίας τουλάχιστον 67%. 
viii. Ο/Η φοιτητής/τρια είναι Έλληνας πολίτης μέλος της Μουσουλμανικής Μειονότητας της Θράκης. 
ix. Ο/Η φοιτητής/τρια είναι Ρομά. 
x. Ο/Η φοιτητής/τρια είναι πρόσφυγας. 
xi. Ο/Η φοιτητής/τρια βρίσκεται στη διαδικασία της φυλομετάβασης. 
xii. Ο/Η φοιτητής/τρια είναι αποφυλακισμένος.

Κριτήριο (2)
Φοιτητές/ριες με αναπηρία τουλάχιστον 50%, εφόσον το κατά κεφαλήν τους εισόδημα, δεν υπερβαίνει το ποσό των επτά χιλιάδων (7.000,00) Ευρώ για το πλέον πρόσφατο φορολογικό έτος.

Τα δικαιολογητικά που αποδεικνύουν την ένταξη σε ομάδα με λιγότερες ευκαιρίες και πρέπει να υποβληθούν στο Τμήμα Ευρωπαϊκών και Διεθνών Σχέσεων -ΤΕΔΣ- του ΕΚΠΑ μετά την επιλογή των φοιτητών/τριών από τον/την ακαδημαϊκό/ή υπεύθυνο/η του BIP και μετά από ειδική ενημέρωση που θα λάβουν από το ΤΕΔΣ για τη διαδικασία της επιχορήγησης Erasmus+ είναι τα παρακάτω: 

Για το Κριτήριο (1)
1. Ψηφιακό Αρχείο Πράξης Προσδιορισμού Φόρου του φορολογικού έτους 2025 (όχι το ψηφιακό αρχείο της φορολογικής δήλωσης ούτε το αρχείο της σύνοψης της πράξης προσδιορισμού φόρου) που αντιστοιχεί στον ΑΦΜ του φοιτητή.
Κατεβάζετε το αρχείο από τη σελίδα της ΑΑΔΕ, https://www.aade.gr/dilosi-forologias-eisodimatos-fp-e1-e2-e3 επιλέγοντας: Υποβολή Δηλώσεων 2026 (δείτε το screenshot).
[image: ]

[bookmark: _Hlk191033548]Αν ο/η φοιτητής/φοιτήτρια δεν είχε υποβάλει φορολογική δήλωση, θα μεταφορτώσει υπεύθυνη δήλωση στην οποία θα δηλώνει ότι δεν υπέβαλε φορολογική δήλωση για το έτος 2025, την οποία θα κάνει μέσω gov.gr https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses. Άλλου τύπου υπεύθυνη δήλωση δεν γίνεται δεκτή.
1. Ψηφιακό Αρχείο Πράξης Προσδιορισμού Φόρου του φορολογικού έτους 2025 (όχι το ψηφιακό αρχείο της φορολογικής δήλωσης ούτε το αρχείο της σύνοψης της πράξης προσδιορισμού φόρου) που αντιστοιχεί στα ΑΦΜ της οικογένειας του φοιτητή (και των δυο γονέων του φοιτητή ή του/της συζύγου αν είναι έγγαμος) για να ελεγχθεί εάν δηλώνεται ως εξαρτώμενο μέλος ή αν είναι έγγαμος.
Τα αρχεία βρίσκονται στη σελίδα της ΑΑΔΕ, https://www.aade.gr/dilosi-forologias-eisodimatos-fp-e1-e2-e3, επιλέγοντας: Υποβολή Δηλώσεων 2026
1. Ένα από τα παρακάτω δικαιολογητικά ανάλογα με την κατηγορία:
1. Πιστοποιητικό οικογενειακής κατάστασης (θα αναζητηθεί αυτεπαγγέλτως από την Υπηρεσία) ή αντίστοιχο έγγραφο αλλοδαπής αρχής.
1. Ληξιαρχικές πράξεις θανάτου γονέων, σε περίπτωση που ο Υποψήφιος είναι ορφανός.
1. Γνωμάτευση Πρωτοβάθμιας ή Δευτεροβάθμιας Υγειονομικής Επιτροπής ΚΕΠΑ με το απαιτούμενο ποσοστό αναπηρίας και την χρονική διάρκεια της ή αντίστοιχη Γνωμάτευση από Πρωτοβάθμιες Υγειονομικές Επιτροπές Νομαρχιών, Περιφερειών ή Φορέων Κοινωνικής Ασφάλισης ή από Ανώτατες Υγειονομικές Επιτροπές Στρατού, Ναυτικού, Αεροπορίας και Ελληνικής Αστυνομίας στην περίπτωση που έχει αναγνωρισθεί ποσοστό αναπηρίας επ' αόριστο πριν την 01-09-2011.
1. Για την απόδειξη της ιδιότητας γονέα ή τέκνου μονογονεϊκής οικογένειας, εκτός από το πιστοποιητικό οικογενειακής κατάστασης απαιτείται:
α) δικαστική απόφαση δυνάμει της οποίας ένας γονέας ασκεί ή ασκούσε την επιμέλεια έως την ενηλικίωση του τέκνου καθώς και Υπεύθυνη Δήλωση του ν.1599/1986 του γονέα ότι δεν είναι έγγαμος και δεν έχει συνάψει σύμφωνο συμβίωσης ή
β) τελεσίδικη δικαστική απόφαση υιοθεσίας από έναν γονέα καθώς και Υπεύθυνη Δήλωση του ν.1599/1986 (ψηφιακά εκδοθείσα ή με βεβαίωση του γνησίου της υπογραφής) του γονέα ότι δεν είναι έγγαμος και δεν έχει συνάψει σύμφωνο συμβίωσης ή
γ) ληξιαρχική πράξη θανάτου ενός γονέα, σε περίπτωση που ο Υποψήφιος είναι ορφανός από έναν γονέα, καθώς και Υπεύθυνη Δήλωση του ν.1599/1986 του άλλου γονέα (ψηφιακά εκδοθείσα ή με βεβαίωση του γνησίου της υπογραφής) ότι δεν είναι έγγαμος και δεν έχει συνάψει σύμφωνο συμβίωσης.
1. Κάρτα ασύλου ή αίτηση χορήγησης ασύλου ή αντίστοιχο ελληνικό δημόσιο έγγραφο, στην περίπτωση που ο υποψήφιος, κατά δήλωσή του, είναι πρόσφυγας.
1. Βεβαίωση δευτεροβάθμιας ή τριτοβάθμιας οργάνωσης, στην οποία να βεβαιώνεται ότι ο/η φοιτητής/φοιτήτρια/φοιτήτρια είναι καταγωγής Ρομά (π.χ. από την Πανελλαδική Συνομοσπονδία Ελλήνων Ρομά «ΕΛΛΑΝ ΠΑΣΣΕ»).
1. Πιστοποιητικό Δημόσιας Αρχής για την απόδειξη της ιδιότητας του Έλληνα πολίτη που ανήκει στη Μουσουλμανική Μειονότητα Θράκης ή βεβαίωση εισαγωγής σε Ίδρυμα Τριτοβάθμιας Εκπαίδευσης με την ανωτέρω ιδιότητα.
1. Πιστοποιητικά για την απόδειξη της διαδικασίας φυλομετάβασης.
1. Πιστοποιητικό κράτησης αποφυλακισμένων μέσω gov.gr

Για το Κριτήριο (2)
1. Ψηφιακό Αρχείο Πράξης Προσδιορισμού Φόρου του φορολογικού έτους 2025 (όχι το ψηφιακό αρχείο της φορολογικής δήλωσης ούτε το αρχείο της σύνοψης της πράξης προσδιορισμού φόρου) που αντιστοιχεί στον ΑΦΜ του φοιτητή. Κατεβάζετε το αρχείο από τη σελίδα της ΑΑΔΕ, https://www.aade.gr/dilosi-forologias-eisodimatos-fp-e1-e2-e3 επιλέγοντας: Υποβολή Δηλώσεων 2026 (δείτε το screenshot παραπάνω στα δικαιολογητικά για το Κριτήριο (1)).

Αν ο/η φοιτητής/φοιτήτρια δεν είχε υποβάλει φορολογική δήλωση για το 2025, θα μεταφορτώσει υπεύθυνη δήλωση την οποία θα κάνει μέσω του gov.gr https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses στην οποία θα δηλώνει ότι δεν υπέβαλε φορολογική δήλωση για το έτος 2025. Άλλου τύπου υπεύθυνη δήλωση δεν γίνεται δεκτή!
1. Ψηφιακό Αρχείο Πράξης Προσδιορισμού Φόρου του φορολογικού έτους 2025 (όχι το ψηφιακό αρχείο της φορολογικής δήλωσης ούτε το αρχείο της σύνοψης της πράξης προσδιορισμού φόρου) που αντιστοιχεί στα ΑΦΜ της οικογένειας του φοιτητή (και των δυο γονέων του φοιτητή ή του/της συζύγου αν είναι έγγαμος) για να ελεγχθεί εάν δηλώνεται ως εξαρτώμενο μέλος ή αν είναι έγγαμος. Τα αρχεία βρίσκονται στη σελίδα της ΑΑΔΕ, https://www.aade.gr/dilosi-forologias-eisodimatos-fp-e1-e2-e3, επιλέγοντας: Υποβολή Δηλώσεων 2026.
1. Γνωμάτευση Πρωτοβάθμιας ή Δευτεροβάθμιας Υγειονομικής Επιτροπής ΚΕΠΑ με το απαιτούμενο ποσοστό αναπηρίας και την χρονική διάρκεια της ή αντίστοιχη Γνωμάτευση από Πρωτοβάθμιες Υγειονομικές Επιτροπές Νομαρχιών, Περιφερειών ή Φορέων Κοινωνικής Ασφάλισης ή από Ανώτατες Υγειονομικές Επιτροπές Στρατού, Ναυτικού, Αεροπορίας και Ελληνικής Αστυνομίας στην περίπτωση που έχει αναγνωρισθεί ποσοστό αναπηρίας επ' αόριστο πριν την 01-09-2011.
Προσοχή: Αρχεία σε άλλη μορφή, πχ. εικόνας, σκαναρισμένα κ.λπ. δεν γίνονται δεκτά!

Ορισμοί:
· Εξαρτώμενα Μέλη: Τα πρόσωπα που αναφέρονται στη φορολογική δήλωση, σύμφωνα με το εκκαθαριστικό σημείωμα φορολογίας εισοδήματος, για το πλέον πρόσφατο φορολογικό έτος.
· Ετήσιο Οικογενειακό Εισόδημα: Το συνολικό δηλωθέν εισόδημα, ήτοι το σύνολο του εισοδήματος, όπως αυτό προκύπτει από την άθροιση των εισοδημάτων από μισθωτή εργασία και συντάξεις, από επιχειρηματική δραστηριότητα, από κεφάλαιο, από υπεραξία μεταβίβασης κεφαλαίου, φορολογούμενο ή απαλλασσόμενο, πραγματικό ή τεκμαρτό,  αυτοτελή φορολογούμενα ποσά κλπ για το πλέον πρόσφατο φορολογικό έτος, στην οποία ο/η φοιτητής/φοιτήτρια είναι υπόχρεος ή εξαρτώμενο μέλος. Στην περίπτωση που ο/η φοιτητής/φοιτήτρια εμφανίζεται σε αυτοτελείς φορολογικές δηλώσεις ως υπόχρεος και εξαρτώμενο μέλος αντιστοίχως, για τον υπολογισμό του ετήσιου οικογενειακού εισοδήματος, αθροίζονται τα αντίστοιχα συνολικά δηλωθέντα εισοδήματα που προκύπτουν από τις εν λόγω (αυτοτελείς) φορολογικές δηλώσεις.
· Κατά Κεφαλήν Εισόδημα: Το πηλίκο της διαίρεσης του ετήσιου οικογενειακού εισοδήματος με τον συνολικό αριθμό των προσώπων που εμφανίζονται -ως υπόχρεοι ή εξαρτώμενα μέλη- στις φορολογικές δηλώσεις οι οποίες λαμβάνονται υπ’ όψιν για τον υπολογισμό του ετήσιου οικογενειακού εισοδήματος.
· Μονογονεϊκή Οικογένεια: Οικογένεια με ένα γονέα ο οποίος ασκεί ή ασκούσε την επιμέλεια ενός τουλάχιστον τέκνου, για τους κάτωθι λόγους:  
· δυνάμει δικαστικής απόφασης και ο γονέας δεν έχει συνάψει γάμο ή σύμφωνο συμβίωσης ή 
· παιδιά εκτός γάμου αναγνωρισμένα ή μη και ο γονέας δεν έχει συνάψει γάμο ή σύμφωνο συμβίωσης ή  
· υιοθεσία από έναν γονέα ο οποίος δεν έχει συνάψει γάμο ή σύμφωνο συμβίωσης ή 
· ο γονέας τελεί σε χηρεία, ανεξαρτήτως ηλικίας του φοιτητή
Προσοχή: τα εκκαθαριστικά σημειώματα (Πράξεις διοικητικού προσδιορισμού φόρου) πρέπει να είναι σε μορφή pdf, ακριβώς όπως εκδίδονται από την πλατφόρμα της ΑΑΔΕ (Ανεξάρτητη Αρχή Δημοσίων Εσόδων) και το TaxisNet, https://www.aade.gr/dilosi-forologias-eisodimatos-fp-e1-e2-e3. Αρχεία σε άλλη μορφή, πχ. εικόνας, σκαναρισμένα κ.λπ. δεν γίνονται δεκτά!

Έχοντας λάβει υπόψη τις προϋποθέσεις που αναφέρονται στην παρούσα πρόσκληση δηλώνω ενδιαφέρον για τη συμμετοχή μου στο πρόγραμμα.

